**Ministru kabineta rīkojuma projekta „Par valstij piekrītošā dzīvokļa īpašuma Nr.24 Krišjāņa Valdemāra ielā 4, Daugavpilī, nodošanu Daugavpils pilsētas pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts „Par valstij piekrītošā dzīvokļa īpašuma Nr.24 Krišjāņa Valdemāra ielā 4, Daugavpilī, nodošanu Daugavpils pilsētas pašvaldības īpašumā” (turpmāk – rīkojuma projekts) sagatavots saskaņā ar Publiskas personas mantas atsavināšanas likuma (turpmāk – Atsavināšanas likums) 45.panta pirmo daļu, Latvijas Republikas Civillikuma 416. pantu un Daugavpils pilsētas domes 2015.gada 14.maija lēmumu Nr.200 „Par valstij piekrītošas bezmantinieka mantas pārņemšanu Daugavpils pilsētas pašvaldības īpašumā”.  |
| 2. | Pašreizējā situācija un problēmas | Latgales apgabaltiesas zvērināta notāre Gundega Rutkovska 2015.gada 23.martā taisījusi notariālo aktu „Par mantojuma lietas izbeigšanu,” kas iereģistrēts aktu un apliecinājumu reģistrā ar Nr.1823, ar kuru par bezmantinieku mantu atzīts dzīvokļa īpašums Nr.24 Krišjāņa Valdemāra ielā 4, Daugavpilī, kadastra Nr.0500 900 6859.Nekustamais īpašums reģistrēts Daugavpils pilsētas zemesgrāmatas nodalījumā Nr.4009 24 un saskaņā ar augstāk minēto notariālo aktu tajā ir izdarīta atzīme par to, ka nekustamais īpašums ir bezmantinieka manta un ir piekritīga valstij. Mantojuma lietā nav pieteikta kreditoru pretenzijas atbilstoši Civillikuma 416.panta otrajā daļā noteiktajam. Civillikuma 416.panta pirmā daļa nosaka, ka, ja pēc mantojuma atstājēja nāves viņam mantinieki nav palikuši vai šie mantinieki likumiskā termiņā pēc publikācijas par mantojuma atklāšanos nav ieradušies vai nav pierādījuši savas mantojuma tiesības, tad manta piekrīt valstij.Valsts ieņēmumu dienests ar 2015.gada 20.aprīļa valstij piekritīgās mantas pieņemšanas un nodošanas aktu Nr.013445 ņēmis valsts uzskaitē par bezmantinieka mantu atzīto dzīvokļa īpašumu.Valsts ieņēmumu dienests, kas pieņēmis valstij piekritīgo mantu, saskaņā ar Ministru kabineta 2013.gada 26.novembra noteikumu Nr.1354 „Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana, un realizācijas ieņēmumu ieskaitīšana valsts budžetā” (turpmāk – Noteikumi Nr.1354) 7.punktu ir atbildīgs par mantas neskartību un saglabāšanu no tās pieņemšanas brīža līdz nodošanai realizācijai, nodošanai bez maksas vai iznīcināšanai.  Atsavināšanas likuma 5.panta pirmajā daļā noteikts, ka atļauju atsavināt valsts nekustamo īpašumu dod Ministru kabinets.Atsavināšanas likuma 45.panta pirmajā daļā noteikts, ka valsts dzīvojamo māju, izņemot šā panta otrajā daļā minēto gadījumu, kā arī dzīvokļa īpašumu vispirms piedāvā nodot tās pašvaldības īpašumā, kuras administratīvajā teritorijā atrodas attiecīgā valsts dzīvojamā māja vai dzīvokļa īpašums. Ja pašvaldības dome pieņem lēmumu par valsts dzīvojamās mājas vai dzīvokļa īpašuma pārņemšanu pašvaldības īpašumā, to nodod bez atlīdzības pašvaldības īpašumā.Likuma „Par pašvaldībām” 21.panta pirmās daļas 17.punkts paredz pašvaldības tiesības izlemt jautājumu par valstij piekrītošās mantas pārņemšanu pašvaldības īpašumā.Daugavpils pilsētas dome 2015.gada 14.maijā pieņēma lēmumu Nr.200 „Par valstij piekrītošas bezmantinieka mantas pārņemšanu Daugavpils pilsētas pašvaldības īpašumā”, lai to izmantotu likumā „Par pašvaldībām” noteikto funkciju īstenošanai – dzīvokļa jautājumu risināšanai, kas saistīti ar palīdzības sniegšanu personām, kuras atbilstoši normatīvajiem aktiem ir atzītas par tiesīgām šādu palīdzību saņemt.Vides aizsardzības un reģionālās attīstības ministrija (turpmāk – ministrija) ir saņēmusi Daugavpils pilsētas domes 2015.gada 18.maija vēstuli Nr.1.2,-6/1122, ar kuru izteikts lūgums ministrijai sagatavot Ministru kabineta rīkojumu projektu par bezmantinieka mantas nodošanu pašvaldības īpašumā, kā tas izriet no Atsavināšanas likuma 5.panta desmitajā daļā noteiktā - ja nekustamais īpašums nepieciešams pašvaldības funkciju veikšanai Ministru kabineta rīkojuma projektu virza ministrija. Ņemot vērā minēto lūgumu, ministrija ir sagatavojusi rīkojuma projektu.Rīkojuma projekts paredz, ka Valsts ieņēmumu dienests, ievērojot Noteikumu Nr.1354 32.4.apakšpunktu, bez atlīdzības nodod Daugavpils pilsētas pašvaldībai dzīvokļa īpašumu Nr.24 Krišjāņa Valdemāra ielā 4, Daugavpilī, un tam piekrītošās kopīpašuma domājamās daļas no zemes gabala un no pie dzīvokļa īpašuma piederošajām būvēm. Saskaņā ar Nekustamā īpašuma valsts kadastra informācijas sistēmas datiem nekustamais īpašums (kadastra Nr. 05009006859) sastāv no dzīvokļa īpašuma (adrese Krišjāņa Valdemāra ielā, dz.24), kura platība ir 33,70 m2 un pie dzīvokļa īpašuma piederošās zemes vienības (kadastra apzīmējums Nr.05000016705) 337/30378 domājamās daļas un pie dzīvokļa piederošās būves (kadastra apzīmējums Nr.0500016705001) 337/30378 domājamās daļas. Nekustamā īpašuma kadastrālā vērtība ir 8165 *euro*.Daugavpils pilsētas zemesgrāmatas nodalījumā (Nr.4009 24) II daļas 2. iedaļā „Atzīmes un aizliegumi, pēcmantinieku iecelšana, mantojuma līgumi, šo ieraktu pārgrozījumi un dzēsumi” veikta atzīme – nekustamais īpašums atzīts par bezmantinieku mantu un piekrīt valstij. Pamats – Latgales apgabaltiesas zvērinātas notāres Gundegas Rutkovskas 2015.gada 23.marta akts par mantojuma lietas izbeigšanu Nr.1823. Nostiprinot minētā īpašuma tiesības uz pašvaldības vārda, aizlieguma atzīme ir dzēšama. |
| 3. | Projekta izstrādē iesaistītās institūcijas | Ministrija, Daugavpils pilsētas dome. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Daugavpils pilsētas iedzīvotājiem, kuriem nepieciešama palīdzība dzīvokļa jautājumu risināšanā |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads** | Turpmākie trīs gadi (*euro*) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  |  |  |  |
| 1.2. valsts speciālais budžets | 0 |  |  |  |  |
| 1.3. pašvaldību budžets | 0 |  |  |  |  |
| 2. Budžeta izdevumi: | 0 |  |  |  |  |
| 2.1. valsts pamatbudžets | 0 |  |  |  |  |
| 2.2. valsts speciālais budžets | 0 |  |  |  |  |
| 2.3. pašvaldību budžets | 0 |  |  |  |  |
| 3. Finansiālā ietekme: |  |  |  |  |  |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Izdevumi, kas saistīti ar nekustamā īpašuma pārņemšanu, tai skaitā īpašuma ierakstīšanu zemesgrāmatā (valsts un kancelejas nodeva 36 *euro*) tiek segti no pašvaldības budžeta līdzekļiem.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Valsts ieņēmumu dienests un Daugavpils pilsētas dome. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem  | Attiecīgās administratīvās teritorijas pašvaldība veiks savas funkcijas, kas noteiktas normatīvajos aktos.Saistībā ar rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas.  |
| 3. | Cita informācija | Nav. |

*Anotācijas IV, V un VI sadaļa - projekts šīs jomas neskar.*

Vides aizsardzības un reģionālās

attīstības ministrs K.Gerhards

Vīza:

valsts sekretārs G.Puķītis

26.08.2015. 10:18

1025

V.Obersts

viesturs.obersts@varam.gov.lv

66016591